**Minde SFO**

**Årsplan SFO**

2025-26





Innhold

[Innledning 3](#_Toc200963957)

[Styrende lovverk, vedtekter og planer 3](#_Toc200963958)

[Verdigrunnlag 3](#_Toc200963959)

[Satsingsområder 4](#_Toc200963960)

[Innholdet i SFO 4](#_Toc200963961)

[Lek 4](#_Toc200963962)

[Kultur 5](#_Toc200963963)

[Fysisk aktivitet og bevegelsesglede 5](#_Toc200963964)

[Samarbeid SFO – hjem 6](#_Toc200963967)

[Årshjul 7](#_Toc200963968)

[Praktisk informasjon 8](#_Toc200963969)

[Søknadsprosess, plasstyper, priser, endring av plass og oppsigelse 8](#_Toc200963970)

[Åpningstider 8](#_Toc200963971)

[Ferie og fridager/planleggingsdager SFO 8](#_Toc200963972)

[SFO-dager – skolefrie dager 9](#_Toc200963973)

[Dagsplan 9](#_Toc200963974)

[Henting og levering 9](#_Toc200963975)

[Klær 9](#_Toc200963976)

[Ansatte 10](#_Toc200963977)

[Kontaktinformasjon SFO 11](#_Toc200963978)

[Lokale vedtekter 11](#_Toc200963979)

# 

# Innledning

Vi ønsker alle barn og deres foresatte velkommen til Minde SFO og ett nytt og innholdsrik skoleår. Vi ser frem til å bli kjent med dere som er nye hos oss i høst.

SFO er et fritids pedagogisk tilbud og skal derfor være preget av frilek og medbestemmelse for barnet. Videre er SFO er en unik arena med mangfoldige muligheter til både sosial, kulturell og kreativ utfoldelse. Gjennom våre ulike aktiviteter sørger vi for at barna for utfolde seg i både styrte og frie aktiviteter.

Minde SFO består av ca. 140 barn og 17 voksne.

I denne årsplanen finner du styrende lover og dokumenter, satsningsområder i SFO, årshjul, samt Minde SFO sine lokale vedtekter.

# Styrende lovverk, vedtekter og planer

[Rammeplan for SFO | udir.no](https://www.udir.no/utdanningslopet/sfo/rammeplan/) beskriver skolefritidsordningens verdigrunnlag og innhold, og sier noe om samarbeid og kvalitetsutvikling i SFO. Rammeplanen har status som forskrift med hjemmel i opplæringsloven § 13-7.

[Opplæringsloven § 4-5 Skolefritidsordning](https://lovdata.no/lov/2023-06-09-30/§4-5)pålegger kommunen å ha et tilbud om skolefritidsordning før og etter skoletid for 1.-4. trinn og for elever med særlige behov på 1.-7. trinn. Den sier også noe om blant annet innhold og tilrettelegging.

[Kapittel 12 Skolemiljøet til elevane](https://lovdata.no/dokument/NL/lov/2023-06-09-30/KAPITTEL_4-3#KAPITTEL_4-3) i opplæringsloven gjelder også for SFO. Den omhandler barnas rett til et trygt og godt psykososialt og fysisk skolemiljø.

[Vedtekter for Bergen kommunes skolefritidsordninger](https://www.bergen.kommune.no/styrende-dokument/SD-19-159/filer) er utarbeidet i tråd med § 4-5 i Opplæringsloven.

Også planen for kvalitetsutvikling i bergensskolen [«Sammen for kvalitet – læring og medvirkning»](https://www.bergen.kommune.no/styrende-dokument/SD-23-6/filer) gir retning for SFO.

# 

# Verdigrunnlag

|  |
| --- |
| *«SFO skal bygge sin praksis på grunnleggende verdier som er felles i formålsparagrafene til barnehagen og opplæringen.*  *Verdigrunnlaget skal formidles og praktiseres i alle deler av arbeidet i SFO og prege innholdet og arbeidsmåtene.»*  [2. Skolefritidsordningens verdigrunnlag | udir.no](https://www.udir.no/utdanningslopet/sfo/rammeplan/skolefritidsordningens-verdigrunnlag/) |

SFO skal bygge på grunnleggende verdier som respekt for menneskeverde, likeverd, medbestemmelse, inkludering og fellesskap.

Det legges vekt på lek, omsorg og læring, og å fremme barns allsidige utvikling.

Barna skal oppleve trygghet, trivsel og tilhørighet.

SFO skal støtte barns sosiale ferdigheter og bidra til et inkluderende fellesskap.

# Satsingsområder

Satsingsområdet i rammeplan for SFO er lek, kultur, fysisk aktivitet og bevegelsesglede og mat og måltidsglede.

Leken har stor plass her hos oss, da vi ser at gjennom lek opplever barn mestring, læring, inkludering og vennskap. De voksnes rolle i leken varierer mellom å legge til rette, veilede og delta.

Her hos oss legger vi stor vekt på at barna skal få være med å påvirke egen hverdag. Medbestemmelse er en viktig del av vårt pedagogiske grunnlag og vi arbeider for å skape en kultur der barn blir lyttet til, tatt på alvor og inkludert i beslutninger som angår dem.

SFO sitt arbeid med å utvikle praksis og de ansattes kompetanse er beskrevet i skolens handlingsplan og tiltaksplan.

# 

# Innholdet i SFO

|  |
| --- |
| *«SFO skal legge til rette for lek, kultur- og fritidsaktiviteter som er tilpasset barn i ulik alder og med forskjellig funksjonsnivå.»*  [3. Innholdet i skolefritidsordningen | udir.no](https://www.udir.no/utdanningslopet/sfo/rammeplan/innholdet-i-skolefritidsordningen/) |

## Lek

Leken skal ha stor plass i SFO, og barna skal ha tid og rom til lek hver dag. Alle barn skal få mulighet til aktiv deltakelse i leken og å oppleve mestring. SFO skal tilrettelegge for og støtte opp om, at leken kan stimulere til vennskap, relasjonsbygging, språkutvikling, undring og kreativitet. SFO skal legge til rette for lek som engasjerer og inspirerer barna i aktivitet og til aktivitet, og som kan bidra til allsidig utvikling og læring. Aktiviteten i SFO skal ha et tydelig barneperspektiv. SFO bør legge til rette for at personalet jevnlig kan diskutere og reflektere over hva lek innebærer, og hvordan man som ansvarlig tilrettelegger opptrer i møte med lekende barn.

SFO skal legge til rette for og inspirere til et godt lekemiljø for alle barn. SFO skal legge til rette for at barn med behov for særskilt tilrettelegging blir inkludert i lek og tilrettelagt aktivitet.

Tilrettelegging av lekemiljø vil påvirke barnas trivsel og mulighet for læring og utvikling. På SFO har også leken egenverdi. Barna møter et lekemiljø som er tilpasset deres interesser, alder og forutsettinger. På Minde-SFO, verdsetter vi mangfold og opplever dette som en berikelse for både store og små. For å imøtekomme barnas behov både som gruppe og som individer må vi ha overblikk over de ulike barnas og gruppenes styrker og utfordringer. For noen barn er det vanskelig og leke i store grupper, for noen er særinteresser og gjenkjennelige leker viktig, noen trenger å få flere venner og leke med, noen synes det er vanskelig å tape, mens andre opplever overganger ila dagen som vanskelig. Utfra disse kriteriene legger vi opp aktivitetstilbudet.

## Kultur

Kultur skal ha en viktig plass i SFO. SFO skal legge til rette for at barna får delta i forskjellige kunstneriske og kulturelle aktiviteter, slik som musikk, dans, drama og annen skapende virksomhet. Gjennom kulturaktiviteter skal SFO gi støtte til at barna får skape sine egne uttrykk og får kjennskap til ulike måter å uttrykke seg på, slik at mangfoldet i barnegruppen blir representert. SFO skal bidra til at barna møter samisk kultur.

Vi på Minde SFO skal legge til rette for: - Kunstnerisk utfoldelse gjennom arbeid med ulike materialer, kunstformer, og ulike kanaler for å oppleve og oppdage kunst. - Inspirasjon og motivasjon hos alle ved hjelp av kompetente voksne og et vidt syn på kunst og kultur. Noe av det vi tilbyr er musikk- lytte, dans, bruk av rytme instrument og tilbud om gitar spilling, forming- sløyd, der de blir kjent med ulike verktøy, - brodering, ulike aktiviteter med klipp og lim, maling og mye mer.

## Fysisk aktivitet og bevegelses glede

SFO skal være en arena for daglig fysisk aktivitet som kan fremme barnas bevegelsesglede og motoriske utvikling. SFO skal legge til rette for at alle barn får delta i variert bevegelseslek og fysisk aktivitet, og bidra til aktivitetslyst. SFO bør legge til rette for aktivitetsformer som kan bidra til bevegelsesglede, og som oppstår i lek sammen med andre barn. Fysisk aktivitet kan også ivaretas gjennom organiserte aktiviteter. I tilrettelegging og organisering av aktivitetene skal lek og medvirkning tillegges stor vekt.

Det fysiske miljøet og utstyret skal være utformet og tilrettelagt med tanke på barnas alder, funksjonsnivå og interesser, slik at det fremmer fysisk aktiv lek.

SFO bør legge til rette for at barna kan være utendørs en del av tiden de er i SFO hver dag. SFO kan vurdere hvordan områder i lokalmiljøet, for eksempel skogholt, andre naturområder eller aktivitetsanlegg, kan brukes i lek, utforsking og fysisk aktivitet.

Vi på Minde SFO skal legge til rette for: - Utvikling av lekekompetanse gjennom frilek, både ute og inne på skolens område, og i nærområdet. - Fysisk aktivitet, motorikk, mestring og fellesskap. - Å skape interesse for ulike former for fysisk aktivitet, med utgangspunkt i barnas forutsetninger, ønsker, og utviklingsnivå. - Ulike former for fysisk aktivitet som er bredt nok til å favne alle barna på SFO. Vi har tilbud om aktiviteter i gym sal fire dager i uken- der er det forskjellige organiserte aktiviteter som ulike ball spill, variasjoner av stafett, tikken, dans, avspenning og hinderløype, barna har alltid tilbud om ute lek på skoleplassen, der vi blant annet har ball binge, basketball område, kanonball og klatrestativ. Vi benytter oss av nærområde som den blå lekeplassen, bondemarken, Kristian borg banen og lange skogen.

## Mat og måltidsglede

SFO skal legge til rette for daglige måltider som gir barna grunnlag for å utvikle matglede, fellesskapsfølelse og gode helsevaner. Barna skal få tilstrekkelig tid og ro til å spise i løpet av tiden de tilbringer i SFO. Måltidet kan være medbrakt matpakke eller mat servert av SFO. Når mat blir servert i SFO, bør SFO legge vekt på et helsefremmende kosthold og bygge på Helsedirektoratets kostråd, samt legge vekt på bærekraftige matvaner og forbruk. SFO bør følge nasjonale føringer for måltider.

Måltidet er en daglig og hverdagsnær arena som handler om mer enn maten som spises. SFO bør legge til rette for måltidsglede med gode samtaler, deltakelse og opplevelse av fellesskap hos barna. Personalet bør delta aktivt i måltidet. SFO skal ha gode rutiner for hygiene og avfallshåndtering og bør formidle disse til barna.

Å lage mat sammen i SFO kan gi barna erfaring med hvordan de selv kan lage enkle og sunne måltider, og hvordan de sammen med andre kan skape trivelige rammer rundt måltidet.

Vi på Minde SFO skal legge til rette for: - En hyggestund rundt måltidene som bidrar til refleksjon og utvikling rundt hygiene, kosthold og sosial og relasjonell kompetanse.

Vi har en kafe løsning der barna selv velger når de ønsker å spise innenfor åpningstiden. Det er også en mulighet for de barna som ønsker det å jobbe på kafeen, da hjelper de til med forberedelser, servering og rydding. Vi har smørelunsj mandag- torsdag og varm mat hver fredag og på SFO dager.

# 

# Samarbeid SFO – hjem

|  |
| --- |
| *«Hensynet til barnas beste skal ligge til grunn når SFO samarbeider med foreldre, skole, barnehage og andre offentlige instanser.*  *SFO skal legge til rette for god dialog og samarbeid med foreldrene. SFO skal gi foreldrene informasjon om tilbudet, avklare gjensidige forventninger og legge til rette for at foreldre kan bidra i arbeidet med å videreutvikle kvaliteten.»*  [*5.1. Overordnet om samarbeid | udir.no*](https://www.udir.no/utdanningslopet/sfo/rammeplan/samarbeid-i-skolefritidsordningen/overordnet-om-samarbeid/) |

Samarbeid SFO – hjem

Hvert år i forbindelse med førskoledagene er avdelingsleder for SFO med på foreldremøte for første trinn. Her vil det bli informert om SFO-tilbudet på Minde skole. SFO informerer alle foresatte om den daglige driften av SFO gjennom jevnlige infoskriv. Alle infoskriv, planer, og påmeldingsskjemaer til SFO dager vil bli sendt ut via vigilo. All informasjon mellom SFO og hjemmet skal foregå via vigilo. Minner om at personsensitiv informasjon ikke skal sendes hverken på vigilo eller på mail. Informasjon om dagsavtaler m.m. må sendes via vigilo, vi sjekker meldinger på vigilo kl 7.30, 13.10, 15 og 15.45. Ellers er SFO mobilen betjent kl 8-8.30 og 15.30-16.30.

På Minde SFO settes verdien av samarbeid mellom skolen og hjemmet høyt. Vi ønsker derfor en lav terskel for at foresatte kan ta kontakt om det er noe de lurer på eller ønsker å informere om. Videre verdsettes foresattes medvirkning i SFO, så tips og tilbakemeldinger settes stor pris på.

# Årshjul

|  |  |  |  |
| --- | --- | --- | --- |
| Måned | Fokus | Hva skjer? | Mål |
| August /  September | Vennskap- lek- bli kjent | **SFO dager frem til skolestart:**  1.trinn:  aktiviteter i 1.trinns klasserom og på skoleplassen, de voksne er tett på  Sykkel dag på skole plassen  2.-4. trinn:  aktiviteter i 4.trinns klasserom, tur dager  Sykkel dag på skole plassen  **Etter skole start:**  Oppstart av aktivitetstavler  Mye rom for fri lek på tvers av trinnene.  Øve på bli med dansen  Starte opp med barne møter | Legge til rette for en god overgang fra barnehage til skole/ SFO.  Ha en god oppstart, få nye og bygge videre på gamle relasjoner.  Ha en SFO der alle blir finner sin plass og opplever tilhørighet  SFO skal legge til rette for at alle barn får delta i variert bevegelseslek og fysisk aktivitet, og bidra til aktivitetslyst.  Sikre barnas medbestemmelse.  Gi de mulighet til å påvirke aktiviteter, regler og hverdagen i SFO |
| Oktober | Matglede- inkludering- kultur | Internasjonal mat fest  Lage flagg til de ulike nasjonalitetene vi har på SFO | Respekt for ulikhet og anerkjennelse av mangfold.  Lære om andre kulturer.  Stolthet over egen kultur. |
| November | Inkludering- lesing- kultur | Lese stunder på bibliotek  Være en aktiv del av skolens lese måned. | Gjennom bøker møter barna nye perspektiver og livserfaringer- noe som utvikler både empati og kulturell forståelse. |
| Desember | Kreativitet- kultur- inkludering | Desember verksted | Å fremme sosial samhandling og fellesskap gjennom kreative aktiviteter |
| Januar/  Februar | Musikkglede- digital kunnskap- vennskap- kultur | Maskorama  Markering av Samenes dag | Barna skal få utforske musikk som uttrykksform og oppleve glede, felleskap og mestring gjennom sang, rytmer, bevegelse og lytting  Bidra til at barna får kunnskap om samisk kultur, historie og tradisjoner. |
| Mars/  April | Bevegelse- samarbeid- mestring | Minde talenter | Minde talenter skal gi alle barna en mulighet til å skinne- på sine egne premisser, og bidra til fellesskap og glede. |
| Mai/  Juni | Lek- vennskap- naturglede | Tur grupper  Sommerfest | Barna skal få oppleve fellesskap og ro i naturen, som fremmer trivsel og velvære.  Styrke samhold og vennskap gjennom felles aktiviteter og feiring. |
|  |  |  |  |

# Praktisk informasjon

## Søknadsprosess, plasstyper, priser, endring av plass og oppsigelse

Informasjon om søknad om SFO-plass, plasstyper, priser for plasstyper og måltid, endring av plass og oppsigelse finner du på Bergen kommunes nettsider: [Bergen kommune - Skolefritidsordning - SFO](https://www.bergen.kommune.no/innbyggerhjelpen/barnehage-og-skole/grunnskole/skolefritidsordning/skolefritidsordning-sfo)

Dersom du har behov for å søke om redusert pris for SFO, finnes egne sider med informasjon og søknadsskjema for dette her: [Bergen kommune - Søke om redusert foreldrebetaling i barnehage og SFO](https://www.bergen.kommune.no/innbyggerhjelpen/barnehage-og-skole/barnehage/betale-for-barnehageplass/soke-om-redusert-foreldrebetaling-i-barnehage-og-sfo).

I tabellen under er utdypende informasjon om vår lokale ordning for de ulike plasstypene.

|  |  |  |  |  |  |
| --- | --- | --- | --- | --- | --- |
| Plasstyper | Skoledager | SFO dager (skolefrie dager) | Priser  1.-3. trinn | Priser  4.trinn | Kost penger |
| Hel plass | 7.30-16.30 | 7.30-16.30 | 818,- | 3436,- | 365,- |
| Redusert plass  Alternativ 1:  Alternativ 2: | Etter skoleslutt- 15.30  7.30-14.30 | 9-14.30  9-14.30 | 0,-  0,- | 2618,-  2618,- | 365,-  365.- |
| Morgenplass | 7.30-8.30 | Ingen SFO dager | 0,- | 1214.- | 0,- |

## Åpningstider

SFO er åpen alle virkedager i 11 måneder med unntak av 5 planleggingsdager. SFO er stengt hele juli.

SFO`er i Bergen kommune har stengt julaften og nyttårsaften.

## 

## Ferie og fridager/planleggingsdager SFO

Oversikt over ferie og fridager ligger på skolens hjemmeside.

SFO er stengt pga. planleggingsdager følgende dager:

* 14. august
* 8. september
* 30. januar
* 27. februar
* 15. mai

## SFO dager – skolefrie dager

* 1.-13. august
* 15. august
* 6.-10. oktober (høstferie)
* 7. november
* 22.-23. desember
* 29.-30. desember
* 2. januar
* 23.-26. februar (vinterferie)
* 30.-31. mars
* 1.april (7.30-12)
* 25-30. juni (sommerferie)

## Dagsplan

|  |  |  |
| --- | --- | --- |
| Mandag-torsdag | Fredag | SFO dag |
| 7.30-8.10 morgen SFO ute og inne  8.10 morgen SFO ute på skoleplassen  ***8****.30-13.30 skole*  13.30-13.45 SFO overtar i klasserom  13.45-15 aktiviteter  15-15.15 samling i klasserom  15.15-16.30 lek ute og inne | 7.30-8.10 morgen SFO ute og inne  8.10 morgen SFO ute på skoleplassen  *8.30-11.35 skole*  11.35-12 SFO overtar i klasserom  12-14 runde en aktiviteter  13- kafe (trinn vis 1.trinn starter)  14-15 runde to aktiviteter  15-15.15 samling i klasserom  15.15-16.30 lek ute og inne | 7.30-9.30 morgen SFO lek ute og inne  9.30- 10 mat  10-13 aktiviteter  13.-13.30 mat  13.30-15 aktiviteter  15-16.30 lek ute og inne |

## Henting og levering

Det er viktig at dagsbeskjeder og faste avtaler blir sendt i Vigilo . Dersom barn skal være med andre barn hjem eller hvis andre skal hente barnet, må foresatte gi beskjed ang. sitt barn. Dette gjøres også i Vigilo.

Fritidsaktiviteter i SFO-tiden, som sjakk, teater og kor er en avtale mellom aktivitetsarrangøren og hjemmet. SFO bistår selvsagt med å sende barna til aktivitetene som foregår på skolen. I tidsrommet barnet er på den gitte aktiviteten er det fritidsarrangørene som er ansvarlig for barnet. Dersom det skjer uforutsette øvinger eller samlinger, eller øving blir avlyst og den slags, er det arrangøren samt foreldrene sitt ansvar å informere oss om dette.

## Klær

Vi tilbringer mye tid ute. Det er viktig at barna har klær til all slags vær. Hvis du er usikker på om ditt barn klarer å holde oversikt over yttertøy og byttetøy på plassen sin, bør foresatte gå innom garderoben minst en gang i uken for å sjekke dette. Det er viktig å merke alle klær med navn

## **Ansatte**

* Monica Paulsen

Konstituert avdelingsleder SFO

e-post: [monica.paulsen@bergen.kommune.no](mailto:monica.paulsen@bergen.kommune.no)

tlf 53 03 66 11

* Sandra Systad Berentsen

Gruppe leder

Barne og ungdomsarbeider

* Marianne Jentoft

Gruppeleder

Barne og ungdomsarbeider

* Carmen Raxana Nitoaia

Barne og ungdomsarbeider

* Iselin Bru

Barne og ungdomsarbeider

* Rene Nemeth

Barne og ungdomsarbeider

* Stian Fanavoll

Assistent

* Kate Simonsen Paulsen

Assistent

* Eirin Enoksen

Barne og ungdomsarbeider

* Daniel Flatøy

Barne og ungdomsarbeider

* George Erik Leesam

Barne og ungdomsarbeider

* Ole Grung

Barne og ungdomsarbeider

* Sander Amundsen Haraldseid

Assistent

* Yogeswararajan Rasiah (Yogi)

Barne og ungdomsarbeider

* Andreas Kaasa Klemetsen

Assistent

* Dina Solberg Todorov

Barne og ungdomsarbeider

* Regine Lønning

Assistent

* Melinda Eriksen Halvorsen

Barne og ungdomsarbeider

## **Kontaktinformasjon SFO**

Tlf 53 03 66 11

e-post [monica.paulsen@bergen.kommune.no](mailto:monica.paulsen@bergen.kommune.no)

SFO mobil: 409 05 568

SFO mobilen besvares i følgende tider:

7.30-8.30

15.30-16.30

# Lokale vedtekter

Med utgangspunkt i opplæringsloven og Bergen kommunes håndbok skal hver enkelt SFO ha egne vedtekter som skal inneholde bestemmelser om følgende:

- Åpningstider - Organisering og bemanning, samt bruk av inventar og utstyr.

- Samarbeid mellom skole og SFO.

- Evt. bestemmelser pga. lokale forhold.

Utgangspunktet for de lokale vedtektene er å gi reguleringer som ikke ellers fremgår av loven og kommunens generelle vedtekter, og å gi muligheter for lokale tilpasninger i samsvar med lokale behov. De lokale vedtektene skal godkjennes i samarbeidsutvalget.

Åpningstider: Minde SFO er åpen 11 måneder i året (- juli), med unntak av 5 planleggingsdager, alle røde dager, julaften og nyttårsaften.

Planleggingsdagene og eventuelle andre bestemmelse vil legges frem å godkjennes i samarbeidsutvalget hvert år. Oversikt over disse vil kommer frem i årsplanen ved oppstart av nytt skoleår og ligge på skolens hjemmeside.

Åpningstider på Minde SFO er kl. 07.30-16.30.

**SFO dager:** Det blir sendt hjem svarskjema i god tid før SFO dagene. Svarfrist vil være angitt på skjemaet. Dersom barn kommer på SFO dagene uten å ha meldt fra innen fristen, kan de ikke regne med å få delta på planlagte ekskursjoner. Aktiviteter og ekskursjoner vil bli planlagt med utgangspunkt i barneantall og bemanning. Det vil bli sendt ut aktivitetsplan før SFO dagene. Hvis det kommer barn etter at vi har dratt på ekskursjoner, vil de få et tilbud på skolen. Barn som ikke kommer på SFO dager eller morgen-SFO vil ikke bli etterlyst. Hvis foreldre ønsker å forhøre seg om barnet er kommet, kan de kontakte SFO.

**Søknader, endringer og oppsigelse:** Det må søkes om opptak elektronisk, via foreldreportalen i vigilo. Hovedopptak foregår om våren. Ellers praktiseres det fortløpende opptak.

Endring av plasstype skal skje med 1 måneds varsel gjeldende fra den 1. i hver måned. En endring av plasstype som skal gjelde fra 5. februar må være innlevert før 1. januar. Dette gjøres via foreldreportalen i vigilo.

Oppsigelsestiden er 1 måned regnet fra den 1. i hver måned. En oppsigelse som sendes inn 5. januar tilsier at man har plass til og med 28. februar. Ved oppsigelse etter 1. april må det ifølge sentrale vedtekter, betales ut juni måned. Sier man ikke opp plassen, løper den frem til eleven slutter etter 4. trinn. Man sier opp plassen via foreldreportalen i vigilo.

**Organisering av bemanning** Rektor har det overordnede ansvaret for SFO. Avdelingsleder SFO har det daglige ansvaret og står derfor ansvarlig for pedagogisk innhold og organisering av SFO-dagen, samt personalansvar.

Minde SFO skal ha en bemanning innenfor de rammer gitt av Bergen kommune. Personalet har fått opplæring i rutiner, levert politiattest og skrevet under på taushetserklæring.

Minde SFO har sambruk med skolen. Vi bruker klasserom, gymsal, sløyd, bibliotek og skolekjøkken. Uteområde vi bruker er skoleplassen og den blå lekeplassen- vi benytter oss også av nærområdet.

**Inventar og utstyr:** SFO disponerer inventar og utstyr som har bruksmessig hensikt for dem. SFO kan gjøre bruk av alt skolens verktøy og alle skolens apparater og maskiner. SFO disponerer alle lekeapparater på skolens uteområde.

**Innholdet og kvaliteten** til Minde SFO er basert på rettingslinjer fra opplæringsloven, Stortingsmeldinger og rammeplanen for SFO, samt Minde skoles felles visjon og sosiale læreplan. **Måltid** Fra og med 1. januar 2018 ble det vedtatt å innføre måltid for alle barn i SFO som har hel plass eller morgen-/ettermiddagsplass. Det tas en kostpris på 365,- kr pr måned for måltidet og dette legges på fakturaen. Måltidet skal være enkelt og sunt (eks. drikke, brødmat, knekkebrød og pålegg). På Minde SFO har vi smøremåltid 4 ganger i uken, varmmat 1 gang i uken. Vi vil til hvert måltid prøve å servere grønnsaker og/eller frukt. Det er viktig at foresatte melder om eventuelle allergier eller andre vesentlige faktorer til SFO, slik at det blir lagt til rette for dette.

**Rutiner dersom et barn ikke blir hentet**. Et barn som ikke er blitt hentet innen SFO stenger, vil aldri bli forlatt eller sendt hjem med mindre det foreligger en avtale om at barnet kan gå hjem selv eller foresatte har gitt skriftlig eller muntlig tillatelse til at personalet kan forlate barnet utenfor. Dersom slike avtaler ikke foreligger, vil personalet prøve å ringe foresatte eller andre registrerte kontaktpersoner. Dersom det ikke lykkes å få kontakt med foresatte innen en time, vil barnet bli overlevert barnevernsvakten. Det er viktig at barn og foresatte husker å gi beskjed når barna blir hentet/ går hjem.

**Samarbeid mellom skole og SFO:** Minde SFO er en del av Minde skole. Det vil si at trivselsregler, sosial læreplan og handlingsplan mot mobbing ol. er likt på skolen og SFO. SFO er kontinuerlig i dialog med elevens kontaktlærer, der det er gjensidig kommunikasjon når det gjelder spesielle situasjoner for enkeltelever (eks. ting som skjer på hjemmebane, i klassen eller SFO-tid, sykdom, elever som er gått hjem osv.). SFO og skole har jevnlige møter rundt felles elever. SFO har møter med skolens spesialpedagogiske team ved behov. Avd. leder SFO deltar på møter ang. enkeltelever som har tilbud på SFO. Avd. leder SFO har ukentlige møter med resten av skolens ledelse, samt ukentlige møter med SFO sine ansatte.